ร้านข้าวแกงยะลา ปรับตัวรับเคอร์ฟิว 1 พฤษภาคม 2564 แม้รายได้ลดลงก็ไม่ปิดร้าน  เพราะลูกต้องมีรายได้ไปจุนเจือครอบครัว
หลังจาก จ.ยะลา ได้มีประกาศสั่งห้ามประชาชนออกนอกเคหสถาน ตั้งแต่เวลา 22.00 นาฬิกา จนถึง 04.00 นาฬิกา ของวันรุ่งขึ้น โดยเริ่มวันแรก 1 พ.ค 64 ไปจนถึงวันที่ 18 พ.ค 64 เพื่อควบคุมการแพร่ระบาดของโรคติดเชื้อไวรัสโคโรนา 2019 (COVID-19) ในพื้นที่ จ.ยะลา ซึ่งพบจำนวนผู้ป่วยเพิ่มขึ้น และกระจายไปยังหลายพื้นที่                      ในส่วนของร้านขายข้าวแกง ข้าวหมก ที่บริเวณริมถนนสายสิโรรส เยื้องธนาคารกรุงไทย เขตเทศบาลนครยะลา  ซึ่งก่อนหน้านี้ ในช่วงแรกที่พบการแพร่ระบาดของเชื้อโควิด-19 ในพื้นที่ยะลา ทางร้าน ได้ลดเวลา การขายลงแล้ว  ก็ได้เตรียมปรับตัวในช่วงเคอร์ฟิว ที่จะมาถึงใน อีก 2 วัน รวมถึง ยังคงมาตรการ การป้องกันโควิด-19 ทั้ง การตั้งเจลแอลกอฮอล์ให้ลูกค้า ได้ล้างมือ รวมถึง พนักงานในร้าน เจ้าของร้าน ได้สวมใส่หน้ากากอนามัย อยู่ตลอดเวลา ระหว่างการขาย ขณะที่ ลูกค้าที่มาเลือกซื้อแกง หรือ นั่งรับประทานอาหารที่ร้านก็ได้ให้ความร่วมมือ สวมใส่หน้ากากอนามัย กันทุกคน                       น.ส.ซารีน่า สุนทรวาที  บอกว่า ในช่วงที่มีสถานการณ์โควิด คนไม่เยอะ ประปราย แต่ก็ยังขายเหมือนเดิม ทั้งข้าวแกง ข้าวหมก บางวันขายได้บ้าง บางวันก็ไม่หมด เพราะลูกน้องด้วย ช่วยๆ กันไปถึงแม้จะได้น้อย แต่ก็ยังขายต่อไป ส่วนในช่วงที่จะมีการเคอร์ฟิว ก็อาจจะต้องลดอาหารที่ทำลงบ้าง ไม่มาก เผื่อว่าบางวันจะขายได้มากหน่อยก็พอที่จะมาจุนเจือ วันที่ขายได้น้อย จะได้มีรายได้บ้าง รวมถึง ก็ต้องลดเวลาปิดร้านเร็วขึ้นเปิดเวลา 15.00 ปิดเวลา 20.00 น. เพื่อให้ทันกับเคอร์ฟิวเวลา 22.00 น. ที่ห้ามประชาชนออกจากบ้าน                    สำหรับการระบาดในรอบใหม่นี้ หนักกว่าครั้งที่ผ่านมา ยอดผู้ติดเชื้อมากขึ้น คนระวังตัวมากขึ้น เซฟในการออกมาใช้ชีวิตมากขึ้น ไม่ค่อยมานั่งทานที่ร้าน ส่วนใหญ่จะซื้อกลับบ้านมากขึ้น และอีกอย่างร้านค้าก็มีเยอะ แต่เราก็ปรับตัวแล้ว มาเจอโควิดรอบนี้หนักมาก  มากกว่ารอบที่แล้ว ซึ่งหลายๆร้าน ได้ปิดร้านเลย แต่รอบนี้ยังไม่มีการปิด อาจจะเป็นที่ความเป็นอยู่ลำบาก ถ้าร้านค้าไม่เปิดคนก็จะไม่มีที่กิน  เราก็ต้องอยู่ต่อให้ได้ ยอมรับกับสภาพนี้ บางวันเราอาจจะขาดทุนบ้าง รายได้ลด แต่ก็ให้พออยู่ได้ ดีกว่าไม่ได้เปิดร้าน จะทำให้ ลูกน้องลำบาก ไม่มีเงินรายวัน ถ้าดูตามตลาด ก็จะเหมือนๆ กันคนไปซื้อของจับจ่ายน้อยลง เซฟตัวเองระวังตัวเองกันหมด ยอดผู้ป่วยเพิ่มขึ้น จากคนใกล้ตัว ที่ทำงาน ละแวกใกล้เคียง  ส่วนสถานการณ์ก็ไม่รู้จะรุนแรงขนาดไหนต้องดูไปตามเหตุการณ์ว่าจะทำยังไงต่อไป ก็ต้องปรับตัวไปตามสถานการณ์#สำนักข่าว #กรมประชาสัมพันธ์ #NNT #ILOVETHAILAND